الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعده درس النهاردة بعنوان كيف نواجه الشهوة وانا اقصد بالشهوة في هذا اليوم اه شهوة
الافتتان بالنساء وافتتان النساء بالرجال. ما يتعلق بالعادة السرية الافلام الاباحية. عموما هذه الفتنة الطاغية التي هي اضر فتنة على الرجال كما اخبر النبي عليه الصلاة والسلام. هي فتنة شديدة جدا. ما من احد لا يشتكي منها يعني. ما فيش حد
يعني اه في معزل عنها يعني حتى الملتزمين حتى الملتحين حتى الدعاة حتى الشيوخ كله متعرض لهذه الفتنة لا يوجد احد معصوم منها لكن هي درجات يعني في واحد غايس وواحد واقع وواحد نص نص. لكن هي الفتنة مؤثرة بلا شك على الجميع. خاصة بقى مع طغيان التبرج والاباحيات
وسهولة الوصول للمواد ديت واللي انتم عارفينه من الافلام والمسلسلات حتى في رمضان نسأل الله السلامة والعافية. لكن من الحاجات اللي بتخلي الموضوع آآ يمكن تطبيقه ان عادي ممكن يكون فيه كل دوت ويسلم الشاب عادي جدا ما يحصلوش اي حاجة
لو يبقى في عافية من كل البلاء ده. ان يجد نموزج كان فيه نفس زروفه وعدى عادي يعني ما حصلوش حاجة يعني فدايما الايه القدوة بتديك نموزج عمل لكن دايما القواعد النظرية تظل حبيسة لغاية ما تتحول لواقع عملي. ممكن انا اقول لك من النهاردة
البكرة تنزير غض بصرك وخلي بالك وهتبقى كويس والدنيا جميلة. ممكن انت تهز راسك وتمص شفايفك لكن تقول الكلام دوت. غير قابل للتطبيق. لكن لما بنشوف مسال عملي بيكون الموضوع اسهل بكتير. لزلك انا النهاردة هبتدي اركز معكم
على موقف يوسف عليه وعلى نبينا الصلاة والسلام في هذه المسألة بالذات. ولما اقول موقف يوسف عليه السلام برضو ما زهنك لنفس المشكلة اللي انا لسة حاكي عليها ان هذه القدوة هذا نبي انت حتى لما جبت لي قدوة جبت لي جبت لي نبي يعني ما فيش امل برضو لان انا
انا لست نبيا ولن اكون. ودول انبياء واحنا هنيجي ايه جنب الايه؟ جنب الانبياء. فدي مشكلة كبيرة جدا. يعني لازم الافة دي قبل ما نخش في الدرس لازم الايه الحاجز الوهمي ده يتحطم. وهو حاجز ايه؟ حاجز ان انت بتبص لافعال الانبياء ان هي غير قابلة. غير قابلة للتطبيق. ده بيهدم اصلا كل شيء
لان انت لو بصيت للنبي على ان تجربته غير قابلة للمحاكاة يبقى انت هدمت كل شيء. انما الانبياء جاءوا ليكونوا قدوة اولئك الذين هدى الله فبهداهم ايه؟ بهداهم مقتدي. ازا كان ربنا سبحانه وتعالى بيأمرنا ان نقتدي بالانبياء
ثم ان المسألة التانية ان ان الانبياء افعالهم اصلا قابلة للاقتداء عادي. لا افعال الانبياء قابلة للاقتداء بكل بساطة يعني بمعنى انا عايزك تنتبه لشيء الانبياء خصوا الوحي انما انا بشر مثلكم يوحى الي
وخصوا بالعصمة وخص بالمعجزات صح اي حاجة خص بها الانبياء لن تجد ان الله امرك بها اي حاجة هي من خصائص الانبياء هي اعطاها لانه نبي مش ممكن يأتي الامر ان انت افعل مثله. ان ده امر بالايه؟ امر بالمحال. لن يكون هناك امر يوحى اليك
او انك تكون معصوم. او انك انت تفعل معجزات كل ده خارج خارج عن الاقتداء. لان دي من خصائص فعلا الانبياء والمرسلين لكن كل ما كان ليس من خصائصهم فهو قابل للمحاكاة والتطبيق. وده نجده في سورة يوسف عليه السلام
قول الله تعالى ولما بلغ اشده اتيناه حكما وعلما. وكذلك نجزي المحسنين لم يقل ربنا عارف لو ربنا قال وكذلك نجزي المرسلين مسلا كانت قفلت خلاص انسى بقى لا هيجيلك حكم ولا علم ولا اي حاجة لكن لما ربنا قال كزلك نجزي المحسنين فتحلك الباب ازا الانسان ازا وصل لمنزلة الاحسان ممكن
ينال العلم وينال الحكمة وينال الفهم ربنا قال لنا في سورة الانبياء واسماعيل وادريس وذا الكفر. وصلوا ازاي كده يا رب؟ كل من الصالحين وادخلناهم في رحمتنا وكل من الصابرين وادخلناهم في رحمتنا انهم من الصالحين. اذا المدار بيدور حوالين ايه
صبر تقوى الصلاح الاحسان حاجات كلها متاحة لاي احد احنا مش بنتكلم في ايه؟ في لغز. مش ببص على للنبي على انه نادي التجربة تجربة خلاص يعني انا ده نبي وخلاص وشكرا افصل انا منك من اول ما اقول لك انا هكلمك عن سيدنا يوسف عليه السلام. فضلا ان موقف سيدنا يوسف اللي حصل في القصر ده كان
اذا قبل النبوة والله اعلم اصلا انه كان لسة فتى صغير والنبوة في العادة بتأتي الانبياء على سن الاربعين او حوالي سن الاربعين. يعني ازا بنتكلم في في قبل النبوة كمان يعني لم يكن قد اوتي النبوة بعد والله تعالى اعلم. حتى لو كان اوتي النبوة في ذلك الوقت فالفعل اللي هو بيفعله دلوقتي اللي هنشوفه منه
من الافعال اللي يمكن تقليدها عادي لم يفعلها لكونه نبي ولا لكون رسول انما لكون رجل تقي صالح ولي في هزه الحالة اي حد ممكن يعمل اللي هو عملوا بالزبط خلاص يبقى انا الاول لازم اهدم الوهم دوت عشان لما اجي اقول لك النبي عمل كده ما يروحش زهنك
نمرة اتنين بداية موقف يوسف في القصر متعلق ببدايات عميقة للغاية دايما اي نهاية مشرقة لازم يكون لها بداية كما يقولون محرقة او عموما جمال او حسن النهايات لابد ان
مرتبط بحسن البدايات. فدايما لما تبص على نهاية قصة ما تقفش عندها وتبلم وتبحلق وتقول ازاي حصل كده. ارجع للبداية البداية تفسر لك كل شيء كيف بدأ يوسف عليه السلام؟ لان البداية دي هتصب معي في كل كلمة هقولها وانا جاي
بداية كل البداية ربنا ما زكرناش من البداية الا مشهد واحد بس. يوسف عليه السلام يجلس مع يعقوب عليه السلام. يقول يا ابتي اني رأيت احد عشرة كوكبا والشمس والقمر رأيتم ليه؟ ساجدين. قال يا بني لا تقصص رؤياك على اخوتك فيكيدوا لك كيدا
ان الشيطان للانسان عدو مبين. وكذلك يجتبيك ربك ويعلمك من تأويل الاحاديث. ويتم نعمته عليك وعلى ال يعقوب. كما اتمها على ابويك من قبل ابراهيم واسحاق ان ربك عليم حكيم. الحقيقة ان المشهد دوت والكلمات اليسيرة دي تجيبك عن اشياء كثيرة في
قصة وهي سر من امور كثيرة جدا حصلت في القصة يعقوب عليه السلام قاعد مع يوسف عليه السلام في جلسة تربوية. ودي الحقيقة بداية مهمة. ان لابد لاي انسان عايز يعني
يواجه شهوات الدنيا والحياة ان هو يحاول في فترة صباه مش لازم الصبا. في فترة تركيزه في فترة فراغه يكون جوة محضن تربوي المحضن التربوي ده ممكن يبقى الوالد. ممكن يبقى شيخك. ممكن يبقى المسجد. ممكن يبقى الدار. ممكن حلقة علم. ممكن اخوة في الله. بس طالما انت عندك وقت
وظروفك تسمح اياك انك تترك المحضن التربوي دوت المحضر التربوي دوت اثره هيستمر معك طول حياتك الفترة البسيطة اللي هي الكلية او السانوية او او اعدادي. الفترة دي فترة فترة سلمية. لان زروفك هي هي اللي بتصبح فيه بتنام فيه. ما فيش
ما فيش حاجة تغيير ما تغيرتش حياتك ما تغيرش مكان سكنك ما ما دخلتش جيش ما يعني الامور كلها ماشية بوتيرة واحدة. ممكن تظبط حالك في مسجد ممكن تظبط وضعك في دار ممكن تظبط وضعك مع بعض الاخوة ممكن تلتزم مع شيخ او اتنين وتقعد السنين دي كلها لغاية ما تتخرج ملتزم في الحالة دي. اياك تفرط في الوضع دوت
انت مش هتعرف قيمة الحضن المحضن التربوي دوت الا لما تكبر. يعني ايه؟ لما الوضع يتغير. لما تخش الجيش لما تسافر اما تتجوز وتعزل اما تروح منطقة تانية لما تتعرض لفتن الحياة لما تتعرض لفتنة المال لما تتعرض لفتنة النساء
تعرف قيمة الحبة اللي انت ايه كنت مستهتر بهم اللي في الاول دول. السانوية والكلية والانتزام في المسجد وحلقات العلم ودروس العلم وجلسة الشيخ وشوية اللي كنا بنسمعها انت مش حاسس انت بتربى جواك ايه؟ فيه حاجات جواك بتتغير. فيه معاني بتسبت فيه حاجات لزقت خلاص
انت مش حاسس لانك انت عايش فيها فما فيش حاجة غريبة حصلت لك. اول ما تحصل لك الحاجة الغريبة دي هتشكر الايام ديت. هتلاقي نفسك صامت ما ينفعش اغير. انا ما اتعودتش على كده. انا ما اتربتش على كده. انا ما ينفعش اعمل كده. وتلاقي الناس بتقع قدامك. وانت سابت
المحضن التربوي لو ربنا انعم عليك بمسجد او ببعض الاخوة او بعض الصالحين او بدرس علم او حلقة قرآن اياك فيها. انت لا تعرف قيمة هزه الحلقة انت لا تعرف قيمة هذا المجلس. لا تعرف. مش هتعرف الا لما تكبر وتواجه فعلا شهوات الحياة وشهوات الدنيا. اللي اتربى صح في المساجد
جبل ما اتهزش. الدنيا توديه وفيه اخوة ما شاء الله يخشوا جيش يسافروا يروحوا ييجوا هو هو. ما زغرش ابدا. هو الاخ اللي كان سانوي معكم في تالتة اعدادي هو هو لغاية النهاردة
وما فيش حاجة كانت بتصب فيه الا الايام دي. هو من ساعة ما سابك ما فيش حاجة اتحطت فيه ابدا كل حاجة بتديله العكس بس هو حشا كمية حشو كفول حياة كلها
هو يوسف عليه السلام خد كمية تربية من يعقوب. اول ما انفصل عن يعقوب ما فيش اي حد رباه تاني. ما فيش اي رسالة وصلت له تاني ده طالعة منه على مصر على القصر على امرأة العزيز على سجن على ملك مين بيكلمه مين بيقول له درس ومين بيقول له مجلس علم
مين بيزكره بالله؟ مين بيعرفه بالله؟ مين بيراجع له؟ مين بيحفزه؟ ما فيش امال كل الانتاج اللي طالع من يوسف عليه السلام ده كان نتيجة ايه؟ نتيجة الكام سنة اللي قضاها مع سيدنا يعقوب دول
والكام سنة دول بهم واجه امرأة العزيز وبهم حافز على اخلاقه في السجن وبهم عدل في الحكم لغاية ما يقابل والده في اخر القصة. ويبان اثر التربية دي على يوسف عليه السلام. اما يعقوب رباه في البداية قال له يا ابني هو رباه على
انا هركز على تلات حاجات اساسية. الحاجة الاساسية الاولى وهي ان الشيطان للانسان عدو مبين. حاجة بتتبث في الطفل او في الشاب وهو صغير يا ابني عداوتك مش مع اخواتك. عداوتك الحقيقية مع الشيطان. اخواتك ممكن حالهم ينصلح. اخواتك ممكن يتوبوا. ممكن يعني هي الدنيا واخداهم شوية بس يعني
يعني ممكن مع الموعظة والاحسان ممكن يتغيروا. لذلك يوسف كان سهل عليه سامح اخواته في الاخر. ان هو من البداية متأصل عند اخواتك مش هم المشكلة. ان الشيطان للانسان عدو مبين. لزلك لما اخواته اعتزروا له قال لا تسريب عليكم اليوم. يغفر الله لكم. مشكلتي ما كتش معكم من البداية
انا ما اتربيتش على كده اول حاجة نمرة اتنين ربنا على ان ازا رباه ان كل شر انما هو من الشيطان. وكل اللي بيحصل قدامك ده تطبيق عملي للشر اللي بيعمله الشيطان
نمرة اتنين ربنا على ان كل خير يأتيك من الله سبحانه وتعالى. وكذلك يجتبيك ربك ويعلمك ان الاحاديث. ويتم نعمته عليك وعلى ال يعقوب. كما اتمها على ابويك من قبل ابراهيم واسحاق. يبقى هنا بيربيه على ايه؟ يا ابني
ربنا سبحانه وتعالى هو سبب كل خير. مش انا. لا انا لا انا عملت لك حاجة ولا اي حاجة. ده انا وابوك وابويا وجدك وكلنا انما نحن كلنا ربنا اللي من علينا. وعلى ال يعقوب كما اتم على ابويك من قبل. ابراهيم واسحاق
ان ربك عليم حكيم. يبقى يوسف عليه السلام الان بيربى على كل منة هي من الله. والخير كله في يديك والشر ليس اليك. لما واحد زي دوت يتربى على المعنى ده يحصل له ايه؟ يحب ربنا
لازم يحب ربنا. يمتلئ قلبه بحب الله. وهي دي انفع حاجة بثها يعقوب في قلب يوسف عليه السلام. حب الله يوسف نشأ يحب الله سبحانه وتعالى جدا. ان كل رسالة بتوصله الله هو سبب الخير. الشيطان هو سبب الشر
يتربى على حاجة تالتة وهي اسماء الله تعالى. ان ربك عليم حكيم. ودي زودت حب الله في قلب يوسف عليه السلام كلمة حب الله دي هتتكرر معي كتير. لان في الحقيقة العلاج الحاسم
لمشكلة الفتنة والشهوة هي ان يمتلئ القلب حبا لله. لان الانسان عند مواجهة اي شهوة انما هو في الحقيقة يقارن بين محبوبين والمحبوب الاعظم هو الذي يغلب المحبوب الاعظم هو الذي يغلب. فاذا غلبت محبة الله محبة الشهوة ثبت. وتجاوز وانتصر
واذا تغلب سلطان الشهوة على سلطان العقل والايمان انتصرت الشهوة لذلك كانت تربية يعقوب ليوسف عليه السلام وتركيزه على قضية المحبة فرق كتير جدا في حياة يوسف عليه السلام كما سنبين
الحاجة التانية اللي هو ساعد بها على نبات شجر الحب في قلب يوسف وتركيزه على الاسماء والصفات. ان ربك عليم حكيم. خد بالك من حاجة الشيء يحب الحاجتين لصفته في زاته
وللمنفعة التي تعود علي منه ممكن اي واحدة من دول تكفي. يعني معنى انا كل ما الحاجة نفسها كانت صفتها جميلة باحبها. حتى لو ما هي ما بتنفعنيش في حاجة
ولو بتنفعني بس هي نفسها ما فيهاش صفات كويسة برضه هاحبها ما بالك لو اجتمع الاتنين بمعنى لو ان انسان شاف طفل جميل هيحبه صح؟ طفل جميل هو ما فيهوش اي ميزة غير انه راجل لا بيتكلمش ولا بينطق ولا ولا بيعمل اي حاجة هو شكله حلو بس
ما بيقعدش عليك اي منفعة منه. بس انت بتحبه ليه ؟ لانه جميل فقط ما فيهوش اي صفة زاتية غير ان هو جميل بس. طب لو عينيه خضراء شعره اصفر؟ لا ده ابيض ده وشه ححبه اكتر لانه اجمل
طب دمه خفيف احبه اكتر بس انا مش بيعود علي اي منفعة فالشيء ممكن يحب الايه ؟ لصفاته هو الزاتية. بغض النظر عن هو بينفعك وما بينفعكش طب لو بقى مع الصفات الزاتية اللي فيه ده شخص بقى لو شخص بقى كبير جميل وطيب وفي نفس الوقت بيعطيك كل ما يقابلك يديك فلوس كل ما يقابلك يديك فلوس كل ما يقابلك
يديك فلوس وبينصحك وبيحزرك من الشر. وبيقول لك خلي بالك كل ما يقابلك تجد منه منافع كتير. هتحبه قد ايه ده بقى؟ هو نفسه يتحب من غير حاجة وكمان بيعود عليا منه منفعة لأ ده يتحب بزيادة
طب الشخص اللي بتحبه دوت اللي هو اصلا في زاته جميل. صفاته جميلة حيي طيب كريم زوق شيك آآ مؤدب كل حاجة فيه حلوة. وكمان كل يوم يعطيني اموال ويعطيني طعام ويعطيني شراب ويعني وبيكرمني اخي كرم هل يتصور الانسان ان ممكن ييجي يغضب هزا الشخص
صعب جدا. يعني مهما كان يعني عارف انت مهما كان الشيء اللي قصاد الشخص اللي انت عايز تعمله. تقول لا مش مش ممكن ازعلك ابدا يا اخي انا ده انا اتكسف منك حتى
يمنعني الحياة منك ان انا اعصيك. او ان انا اغضبك. ليه؟ بسبب الايه؟ بسبب المحبة دي. فيوسف يعقوب عليه السلام. رب يوسف على المعنيين دول. اول حاجة رباه لان نفس فيتامين دايما للنفع يعني. فقال له على المنفعة يجتبيك ربك يعلمك من تأويل الاحاديث يتم نعمته عليك. وبعد كده قال له ان ربك ايه
عليم حكيم فرباه على ان صفاته الذاتية جميلة فضلا عن النفع المتعدي اللي بيعود عليك من الله سبحانه وتعالى. ولزلك يوسف الموضوع ده فرق فكتير. يبقى انا لما اركز على الاتنين دول
انا بحط لك العلاج قبل ما اتكلم في المشكلة. لما اركز حياتي على الاتنين دول ان تعرف ربك باسمائه الحسنى ونعمه عليك. الاتنين دول تعيش حياتك كلها وتركز في دول. ان تعرف ربك
من هو الله؟ اسمائه الحسنى صفاته العلية احسانه الدائم اليك. وتركز قوي في الموضوع ده وتعيش معي وتتأكد ان قلبك بيمتلئ حبا لله يوم بعد يوم. دي من اقوى ما يسعونك على الانتصار على اي شهوة. لان اي شهوة مهما
ما كانت تؤدي لك مصلحة عاجلة او لذة لذة هو لو حتى انت عارف ان هي لذة وهتعدي. بس قصاد كده ستخسر هذا المحبوب ستغضب هزا المحبوب ستفقد هذا المحبوب. فبيحصل مقارنة سريعة في قلبك بين حبك للشهوة وحبك لله. فالموضوع بينتهي بسهولة
لذلك يوسف عليه السلام الموضوع خلص معه بسهولة. قال معاذ الله انه ربي احسن وسهولة. الموضوع انتهى بسهولة. بسهولة جدا وبسرعة لكن انا عايز اشوف يوسف عليه السلام ازاي الموضوع ده فعلا فرق معه لغاية اخر يوم في حياته. اواخر مشهد في قصة عموما. لما يأتي يعقوب عليه السلام ويدخل
مصر مع الزوجة معنا. مع الاولاد ورفع ابويه على العرش. وخاروا له سجادا. وقال يا ابتي هذا تأويل رؤياي من قبل. بص بقى التربية قد جعلها ربي حقا ربنا هو سبب كل خير. وقد احسن بي اذا اخرجني من السجن وجاء بكم من البدو. مش وجئتم وجاء بكم من البدو
وبعد كده الحتة الوحشة من بعد ان نزغ الشيطان بيني وبين اخوتي. ان ربي لطيف لما يشاء. انه هو العليم الحكي. يعني تخيل اربعين سنة بين المشهد دوت اللي كان في اول القصة وبين المشهد دوت اللي سجد فيه الابوين. اربعين سنة. وما زال يوسف
ويوسف عليه السلام يقول ان قال ان ربي لطيف لشيء انه هو العليم الحكيم. ما نساش الدرس اللي خده في اليوم البعيد دوت. ربي قد من الملك وعلمتني من تأويل الاحاديث فاطر السماوات والارض انت ولي في الدنيا والاخرة. توفني مسلما
والحقني بالصالحين قصة يوسف عليه السلام تختصر في قلب محب قلب محب لله سبحانه وتعالى يقدم محبة الله على اي محبة. وبالتالي ينتصر على اي فتنة اي شهوة. تعال بقى ندخل معه في الايه؟ في الحتة بقى بالتفاصيل
ربنا بدأ القدس قال وراودته التي هو في بيتها عن نفسي وغلقت الابواب وقالت هيت لك قال اعز الله انه ربي احسن مثواي. طيب هي السؤال قبل ما نخش فيه يوسف عمل ايه؟ السؤال الغريب شوية
هو ليه امرأة العزيز هي اللي اتفتنت بيوسف مش يوسف اللي اتفتن بها يعني الرمل الطبيعي اللي بيحصل عكس الرجل هو الذي يفتن بالمرأة وطبيعي ان هو اصلا معرض لفتنة شديدة. ما هو ده موضوع تاني. انت بتتكلم في شاب
اعزل بعيد عن بلده جميل قوي عنده شهوة شديدة المرأة جميلة جدا. وفي بيتها وهي صاحبة سلطان. ولا تخاف من احد لا من الزوج ولا من اي احد. وغلقت وما فيش حد حاسس بحاجة. وهي الداعية قالت هيت لك وده ما بيحصلش في العادة
وما فيش اي خوف من اي عواقب ازاي يوم ما اتفتنش وليه هي اللي اتفتنت؟ ما هو الموضوع ده بيخليك برضو ترد على السؤال اللي دايما تقول لنفسك اللي بتبرر به لنفسك انك انت ليه ببص على بنات؟ ليه ليه ليه بتفرج على
افلام اباحية تقول اصل الشيخ انت ما بتعرفش الزروف ما تعرفش الزروف ما تعرفش البنات وصلوا لايه. وما تعرفش والبنت تقول لك ما تعرفش الاخلاق وصلت ليه؟ ده انا كده كويسة. ما تعرفش الدنيا وصلت لايه؟ ده الاباحيات والافلام والتبرج
والشواطئ والمصايف ومارينا والدنيا بايظة يا شيخ. لا نعرف الزروف وصلت لايه. بس ما فيش ظروف زي الزرف ده ابدا مهما كان الزرف حواليك الموضوع ما وصلش لواحدة جميلة زات سلطان غلقت الابواب وقالت هيت لك
هي ما تعبركش اصلا يعني ما تعمليش ده انت بتشحتف وراها عشان تبص لك وعامل لي مفتون بقى عايز دور المفتون اصلا وما فيش اي حاجة اصلا ما فيش حد بيبص لك اصلا
لا دي مرأة جميلة. زات سلطان. بتقول لك هيت لك. وطبعا شف بقى متخيل انت اللبس كان عامل ازاي والشكل كان عامل ازاي؟ والوضع كان عامل ازاي والعطر كان عامل ازاي؟ الموضوع صعب. تخيلوا اصلا
صعب تخيله الموضوع ما حصلكش اكيد ولا ربعه. انما هي امور بتعرض لك في الشوارع او انت اللي بتستجلبها في الكمبيوتر او او او يعني ما تنسى بقى كلمة ايه الزروف دي. عشان احنا بنتكلم في زرف ما فيش زيه. زرف صعب جدا
برضو نرجع تاني للسؤال هو ليه امرأة العزيز هي اللي اتفتنت بيوسف وهو ما اتفتنش بها؟ رغم ان هم قاعدين في مكان واحد وهو لو قلنا راجل وست الراجل الاولى ان هو يتفتن بالمرة. المرأة تتفتن بالرجل. الحقيقة هو الموضوع مش مرتبط
بالجنس مرتبط بمين اللي خرق الستور خرق الايه؟ السطور. في بين الانسان وبين الفتنة سطور وحواجز في واحد بيخرقها واحدة ورا التانية ورا التالتة يروح واقع على طول في الايه؟ في الفتنة. هو في واحد واقف برة ما بيخترقش اي ستر من السطور ديت
خلاصة المشكلة في كلمتين بالزبط. ربنا قال وراودته التي هو في بيتها. دي المشكلة الاساسية. الاختلاط هو في بيتها. هو ما لوش حل. هو كده كده عبد في بيت المرأة ما عندوش اختيارات ان هو يسيب البيت. لكن هو بيحتاط لنفسه وبيعمل حواجز. ما بيختلطش
الا لضرورة ما ما بيبصش يغض بصره. ما فيش اي مسلك له. ما فيش كلام زائد عن الحاجة. ما فيش هزار قافل وهي خرقت الحواجز كلها. تتفرج عليه رايح جاي. خواطر شغالة شغالة خواطر. بتفكر فيه كتير كتير. بتنام تفكر
فكر فيه تبص له تفكر فيه. دايما يا اخواننا مدخل الشهوة بيبدأ بنزرة ثم خطرة. لو النزرة والخطرة دول قطعوش فورا الموضوع بيكمل ويتحول الى ارادة والارادة تتحول الى عزيمة سم يتحول الامر الى الفاظ ثم الالفاظ تتحول الى حركات ثم الحركات
والموضوع بقى ايه يتدهور خالص. فدايما مبدأ الخطر من النزر. اه الكلمة التانية اللي بتفسر لك بقى اللي حصل. طيب طيب امرأة العزيز فتنت بيوسف صح؟ طب ليه النسوة في المدينة لما سمعوا عن يوسف ما اتفتنوش به
لان هم لسة ما شافوهمش برافو عليك لسة ايه ؟ ما شافهوش. قاعدين وهم مستغربين. امرأته العزيز تراود فتاها عن نفسه قد شغفها حبا انا لنراها في ضلال مبين لا لا لا دي ما يصحش كده ازاي عبد عندها تعمل معك كده طب تعالوا طيب اخرج عليهن بس خلاص هي عارفة اللي فيها هي عارفة هي وقعت ازاي وعارفة ايه المدخل
اللي يوقع اي حد النزر النظر. فلما رأيناه كل حاجة اتغيرت اكبرنه وقطعن ايديهن وقلن حاشا لله ما هزا بشر ان هزا الا ملك كريم شمتت بقى فيهم قالت فزلكن الزي لمتن
ولقد راودته عن نفسي فاستعصم ولئن لم يفعل ما امره لاسجنن ولا يكونن من الصاغرين. قال رب السجن احب الي مما يدعون كونني اليه. مش مما تدعونني اليه. الموضوع تحول ان كله بيراود يوسف دلوقتي. كل نسوة المدينة اللي دخلوا القصر في اليوم ده كل واحدة فيهم
تحتال ازاي توصل ليوسف بعيد عن الباقيين المشكلة كلها في بيتها فلما رأيناه يبقى دايما فيه خرق بيحصل للستر اخوانا طول ما انت واقع بعيد خالص عن كل السطور دي ما هو المشكلة يا اخواننا فيحصل ايه؟ ان شاب يجي يقول لك الشيخ انا مبتلى بالعادة السلام هو فاكر المشكلة بس ان انا بشوف الافلام
مجرد مش مبطل افلام الموضوع ينتهي لأ في سطور كتير جدا. يعني النزر للنساء الصحبة السيئة. يعني امرأة العزيز الموضوع ما كانش معها بس النزر. ده هو الصحبة نفسها وحشة. هو النساء لما حبوا يتكلموا يتكلموا عن ايه
اتكلموا عن الجنس اتكلموا عن الحب والعشق والكلام دوت. السقافة اللي في ناس بيتكلموا ده ستات هم الرجالة بيتكلموا في ايه لما الستات بيتكلموا كده. يعني الست المفروض يبقى عندها يعني حياء شوية. لما بيقعدوا يتكلموا في الحبيبة واللي راحت واللي مشيت مع الواد ده واللي راحت مع الواد ده ودي بتمشي مع ده ودي ناس
الله! هم الرجالة بيتكلموا في ايه ازا المجتمع اللي انت حاطط نفسك فيه بيصنع افكارك. اما انا اكون واقف مع شباب طول النهار بيتكلموا في البنات واللي راحت بجد والعادة السرية واتفرجت امبارح على الفيلم بح. وشفت البت اللي راحت والبت دي شمال والبت دي يمين. طب مازا تتوقع مني انا بقى
دماغي هتكون بتفكر في ايه الا يكون بيشغل دماغي صبح وليل هي ما فيش فتنة ولا حاجة انت اللي حاطط نفسك في الحتة ديت لما انا يبقى عندي عندي مسلا بقى متساهل بتفرج في اليوتيوب بقى بيجي لي بقى فيديو كليب بيجي لي حتة من مسلسل حتة من فيلم شغال بتفرج على اي حاجة. وكله في مناظره
هو لازم يبقى فيلم اباحي يعني؟ طب ما هو الفيلم العادي فيه والفيلم والمسرحية فيها والمسلسل فيه والاغنية والكليب اسوأ مما تتخيل. من رأس البنات العورات ليه انت كل ده معدي ومشكلتك في فيلم الاباحي بس ؟ الموضوع فيه حاجات كتير النظر في الشارع النظر في الكلية
يعني لما يبقى شاب او بنت عاملين لايك لصفحات اباحية ويشتكي هو عمل لها لايك من زمان وسايب اللايك دوت ومطنش. ييجي يفر في بتاعه يطلع له صورة من الموقع اياه. لو عامل له لايك من زمان
هيبص لها اطلع له اطلع له فيديو انت ايه اللي ايه اللي ايه عامل في نفسك كده! لما تلاقي شاب شاب عامل لايك لصفحات ممثلات وصفحات مغنيات مازا تتوقع هيطلع لك ايه يعني على التايم لاين يعني؟ صورتها عاملة كده وصورتها عاملة كده واغنيتها وشكلها وحلاوتها واتجوزت مين وطلقت مين
لما تبقى اخت عاملة عاملة لايكات لصفحات بقى الحبيبة والغرامات والغرام والعشق وصور بقى ناس بيحضنوا بعض وبيبوسوا بعض مازا تتوقع انت تحصل ايه الاخلاق بعد فترة؟ تسافر وتسيب وقلة حياء
لازم كل الابواب دي لازم تتقفل. هو مش باب واحد. ما هو مش باب افلام اباحية وخلصت. ده فيه ميت باب ده حتى اصحابك اللي بينشروا حاجات زي دي لازم اصلا تقفلهم من حياتك كلها. بلوك
ما ينفعش تقبله اصلا صديق. انت لما يجي لك لازم تختار الشخص دوت. لان الشخص ده الحياة اللي بينزلها البوستات هتطلع لك انت لازم تنقيه. انسان كويس ماشي. انسان مش كويس لأ. خلاص. يزعل يزعل. ما انا ما عنديش احتمال. ما النفس ضعيفة. وانا دلوقتي ما بتخشش على
بس هي بتطلع لي غصب عني النهاردة فوت بكرة هبص. يبقى هي ايه؟ في حاجات كتير اوي لزلك النبي عليه الصلاة والسلام قال ضرب الله مثلا صراطا مستقيما له سوران صراط فيه اتنين سورين هنا كده
وعلى السوران ابواب. فيه ابواب في السور. وعلى الابواب سطور مرخاة زي ستارة كده ايه ملفية مش مقفولة يعني مجرد تعملها كده اتفتح قال هناك داع في اول الصراط يقول ايها الناس ادخلوا الصراط ولا تعوجوا
وداعا على رأس او وداع فوق الصراط فاذا هم الرجل ان يفتح سترا من الستور قال لا تفتحه لا تفتحه انك ان تفتحه تلجه امش وما تفتحش اي باب ما تبصش حتى. ما تعملش الستارة كده. ما اضمنلكش
تطلع من الباب تاني لا تفتحه انك ان تفتحه تلجه. قال النبي عليه الصلاة والسلام الصراط هو الاسلام والابواب هي محارم الله والسطور هي حدود الله. يتجاوز الحد هيقع في الايه؟ هيقع في الحرام على طول. ويطلع برة ليه؟ برة الصراط
فالعملية مش هزار والعملية مفيهاش تساهل هزارك مع صاحبتك ولمسك لفلانة والكليب والاغنية كل الابواب دي لازم لازم غلق غلق عنيف وغلق شديد. آآ موبايلك لو لو هو بتلاقي نفسك بتخش على حاجات اعمل باقة سوشيال عشان ما تفتحش معك اي حاجة
فتلاقي نفسك دخلت على اليوتيوب وبدأت الفيديوهات تطلع ومناظر اقفل اقفل الكلام ده كله بعدين بعدين نخش بعدين اي حاجة بتفتح عليك الباب دوت لازم تتقفل مشكلة امرأة العزيز نزر
زلك الايه؟ النزر هو اخطر شيء. الشاعر يقول كل الحوادس مبدأها من النزر. كل الحوادس مبدأها من النظر النار من مستصغر الشرر كم نظرة بلغت من قلب صاحبها كمبلغ السهم بين القوس والوتر. والعبد ما دام ذا طرف يقلبه في اعين الغير موقوفة
على الخطر يسر مقلته ما ضر مهجته لا مرحبا بسرور عاد بالضرر. يعني السرور تبقى فرحان في الاول لكن هذا تنقلب عليك ايه؟ ضرر. طيب تعال بقى ايه نكمل بقى. احنا عرفنا ليه امرأة العزيزية اللي وقعت يوسف عليه السلام ما عندوش مشكلة. صحبتها السيئة هم في بيتها. فلما رأيناه المجتمع
ايه القبيح اللي هي عايشة فيه؟ لازم اقفل الابواب دي كلها وما بقفش مع حد بيتكلم في المواضيع دي. يوسف عليه السلام مختلف تماما. قال تعالى فلما ولقد تمت به وهم بها. هم بها. همت به طبعا همت يعني عملت وسوت وراحت طب يعني ايه همة بها؟ على تفسيرات لك
التفسير اللي انا عايز امسكه النهاردة هم بها يعني حصل له مر به خاطر خاطر خاطر الشهوة زي اي راجل عادي حصل حصل حاجة كده قدامه ممكن يعدي عليه كده ايه خاطرة
وورود الخاطرة ليس فيه ضرر. طالما مرت عامل زي واحد قاعد وفي مثلا حيوان مفترس معدي قدامه مسلا. هو الحيوان ده مش واخد باله منه لو سكت طنش وخمل كده وخليه يعدي مش هيحصل له اي حاجة
لو نادى عليه ما يزعلش بقى ما تزعلش ما يقعدش. عدي. عدي عدي يا ليلة. خلاص فكده الخاطرة عاملة كده. الخاطرة وحشة مفترس. مستنيك بس تقول له تعال يا حبيبي. انا جاهز. ده انا حضن تعال في حضن حبيبي خواطر
يا جميل ويقعد بقى الخاطرة تجيب خاطرة تجيب خاطرة. لغاية ما تتحول بقى لفكرة ارادة عزيمة رغبة حركة خطة تنفيز فهم يوسف كان مجرد ايه خاطرة عدت عليه نرجع تاني ليه الخاطرة دي عدت بسرعة يا يوسف؟ لقوة محبة الله في قلبه
عشان كده بقول لك بص هو دايما الشهوة وحب ربنا عاملين زي اتنين مصارعين كده بيحاربوا بعض حسب قوة كل واحد بيكون بقاء التاني يعني يوسف عليه السلام حب ربنا عامل زي مسلا اتنين دخلتهم مصارعة واحد قزم قد كده. والتاني فحل تلاتة متر. كبير ضخم جدا
المصارعة دي هتاخد وقت قد ايه تتخيل سانية واحدة تن تن تن تن. خلص خلاص اهو ما لحقناش نتكلم معه. هو اداله واحدة مات. مات مش مش اتهزم مات هي كده بالزبط
قوة هو ده معنى قوله تعالى لولا ان رأى ايه؟ برهان ربي. قوة الايمان اللي كانت عنده. قوة المحبة اللي كانت عنده. ده مرت تماما اطاحت بالخاطرة ما اسرتش فيه خالص
بس الخطيرة جت جت عادي مش مشكلة يعني مش عيب تيجي لك خواطر. بس العيب ان انت تسترسل معها بقى. الشاب اللي بيقعد تحت بقى السرير ويقعد يسرح ويفكر ويفكر
ما تتوقع اتوقع ان انت هتروح جايب موبايلك وفاتحه وتتفرج شوية وتعمل العادة السرية وتنام لانك انت اللي عملت في نفسك كده انت كنت داخل تنام عادي ما كنتش ناوي على حاجة. بس نمت شوية كده سرحت في دي وسرحت في دي. وخد بالك الخاطرة
ما بتجيش الا بعد نظر يعني انهي الاول النظر ولا الخواطر؟ النظر طبعا. النظر هو اللي بيمد الخواطر بالايه؟ بالمادة الخام. ما هو انا لو ما فيش صور هنا ما فيش اي حاجة ما عنديش
في بنات شفتها ما فيش حاجة في الجامعة ما فيش حاجة شفتها على النت. هفكر في ايه يعني؟ هتخيل صعب. لازم يكون في مادة خام موجودة عشان اشغلها. تطلع منتج منتج اباحي بقى منتج مسير منتج اي منتج فلازم اكون شفت. فدايما النظرة هي اللي عشان كده يوسف ما كان اقل عرضة للخواطر منها. حتى الخطيرة عدت مرور
الكرام لان ما فيش هنا حاجة متكونة عنده يقدر يبني عليها ولزلك دايما نرجع نقول اللي قفل باب النزر جاب من الاخر لا ده في نظر وعندي شوية داتا هنا بقلب فيها يبقى لازم تقفل باب الخاطرة. خاطرة تجي لك سيبها تعدي مرور الكرام. ما تسترسلش معه. هي بقى استرسلت
طبعا مع خاطر كتير جدا وصل لدرجة ان هي بتقول له يلا. هو الخطيرة عدت عليه كده سحبت صيف ما قصرتش فيه. وهم بها. لولا ان رأى برهان ربه برهان ربي قلنا الايمانيات وقوة حب الله سبحانه وتعالى
يوسف عليه السلام اول حاجة بعد بقى القصة دي خلاص هو عدى خلاص المرحلة. بعد كده بدأ اللفظ بقى. عشان كده يقول لك الموضوع ابن القيم يقول مداخل الفواحش اربع مداخل. النظرات الخطرات اللفظات الخطوات. هتقول ايه
اول ما شفت المنزر قلت ايه؟ مصمصت شفايفك؟ كده بدأنا نقع بقى سيدي يا سيدي اه لأ ده انت كده اتطورت قوي في معاذ الله ممكن تتقال. فيه استغفر الله
على طول اول كلمة بتطلع منك دي بتقفل سد خالص بقى. فاول كلمة وفق لها يوسف عليه السلام معاذ الله معاذ الله دي اول حائط سد منيع استعمله يوسف عليه السلام. يوسف عليه السلام استعمل خمس حوائط
اول حائط معاذ الله. اتنين انه ربي احسن مثواي. تلاتة انه لا يفلح الزالمون. اربعة انه من عبادنا المخلصين خمسة هنمسك كل دول لان دول هيفيدونا اوي. اول حاجة قال معاذ الله. ودي اول حاجة لازم تحصل. لانك انت لازم تعرف انك انت من غير ربنا ولا حاجة. ومن غير
ربنا يسددك ويوفقك انت ولا حاجة. معاذ الله مش طالعة من قلبي عادي. طالعة بثقة بيقين ان ربنا هو القادر. ان هو يجيرني من الفتنة ديت. ليه لان نواصي العباد بيديه. يود عليه السلام لما واجه قومه قال كيدوني جميعا ثم لا تنزروه. اني توكلت على الله ربي
الى ربكم. ما من دابة الا هو يأخذ من ناصيتها. ايه الثقة دي جاية لك منين؟ ما من دابة الا واخذ ناصيتها. انت تقدر تعمل معي حاجة. لو ربنا اجارني منك. بس
كل نساء العالم ما يقدروش كل رجال العالم ما يقدروش يفتنوا امرأة لو ربنا حماها. بس قال معاذ الله بس هي فكرة معاذ الله بتطلع مننا عاملة ازاي طبعا يا قلب
طالعة بقوة قوتها ايه؟ هل بتنفعني فعلا ولا هي اضعف من ان تنفعني؟ فلابد ان تخرج بقوة معاذ الله. النبي عليه الصلاة السلام جا له الرجل بيقول له عايز ازني تخيل واحد يقول له عايز ازني؟ يقول لي الرسول عايز ازني. ده انت تتكسف تقولها لصاحبك
تخيل وصل به الجرأة والشهوة انه يقول للرسول عليه الصلاة والسلام انا عايز ازني. ده لو واحد فيكم بيعمل بيعمل العادة السرية قابل الشيخ بيطلع السبحة يعني مش ممكن ابدا تتجرأ تقول لي حتى الشيخة كان عائز ازني يعني. هو ايه ايه اللي خلى واحد يروح للرسول يقول له عائز ازني؟ وصلت وصل لدرجة ايه يعني؟ اذا درجة درجة
النبي عليه الصلاة والسلام شاف الوضع كده يعني فطبعا ايه تكلموا الاول او ترضاه لامك اختك الكلام اللي انتم ايه عارفينه. لكن بعد كده بقى انتقل للايه؟ الحسم. فوضع النبي عليه الصلاة والسلام يده على صدر الرجل. وقال الله
اللهم كفر ذنبهم وطهر قلبه قال فما عاد الشاب يلتفت الى شيء بعد ذلك المرحلة اللي وصلت درجة واحد بيقول بيطلب الزنا من النبي عليه الصلاة والسلام وصل مرحلة ان هو لم يلتفت الى شيء
لان الدعوة اللي طلعت من النبي عليه الصلاة والسلام دعوة فيها ثقة. اللهم طهر قلبه. حصن فرجه. كفر زنبه. تعرف تقولها معاذ الله دي بقى مرتبطة بالمحبة برضو تاني معاذ الله دي لما تطلع من قلب محب لله غير لما تطلع من قلب ضعيف الحب لله. ليه
لان ربنا اللي قال لنا كده. قال لا يزال عبدي يتقرب الي بالنوافل حتى ايه؟ احبه. ما هو فعلك للنوافل دليل انك بتحب ربنا. ولما حبيته حبك فاذا احببت كنت سمعه الذي يسمع به. اصلا مش هتقع اصلا. لان ربنا هيكون سامعك بصرك الذي تبصر به يدك التي تبطش بها رجلك التي تمشي بها. طب وقعت
حصل لك فتنة ولئن سألني لاعطينه ولئن استعاذني لاعيذنه كده معاذ الله جابت مع يوسف عليه السلام نتيجة سريعة لان ده واحد في قمة المحبة لله. والمحبة بينه وبين الله متبادلة في اعلى الدرجات
امرأة العزيز خدت بالها من كده ما قالتش كل الحاجات اللي قالها يوسف. قالت دي بس. قالت ولقد راودتها عن نفسي استعصى. مش عارف اعمل معها حاجة لجأ الى الله
مش عارف يا عم احمد انسوا بقى انسوا قال والا تصرف عني كيدهن اصب اليهن. اكن من الجاهلين. فاستجاب له ربه فصرف عنه. كانت خلق نسوة المدينة مع معهم فيه من قوة والجبروت والسلطان والفلوس والامكانيات مش قادرين على عبد
مش قادرين يوصلوا العبد ان ربنا خلاص حال بينهم وبينهم. معاذ الله. هي المشكلة هي بتطلع مننا ايه؟ بتطلع مننا ازاي؟ فالذي عرف ربه بكمال تصرف وعارف نفسه بكمال الضعف. لما تأتي تيجي قدامك الفتنة دي اول كلمة ولما عاز الله اعوذ بالله استغفر الله
والله العزيم الكلمة دي هتفرق معك كتير. معي زل طير نمرة اتنين انه ربي احسن مثواي يعني انه ربي احسن مثواي. ربي هنا تحتمل معناه. المعنى الاول انه ربي يعني سيدي يعني. الراجل اللي انا اتربيت في بيته دوت. ازاي اخونه يعني
الراجل احسن الي واكرمني وعاملني بيعاملني زي ولاده يعني. انما ربي احسن مثواي. كأننا يوسف عليه السلام بيقول لك من الحاجات اللي تمنعك من الفاحشة انك تتزكر حقوق مخلوقين الخلق لما انا امشي مع بنت ما دي لي اخ ولي اب وليها عم
انا لما اعمل عادة يعني لما لما البنت تكلم ولد من ورا اهلها ما دي لها في ناس كتير تتضرر الامر دوت في حقوق كتير هل انت مستعد تقابل كل الناس دي يوم القيامة؟ هو لما بنت
يحصل لها مشكلة في الحاجات حاجة زي كده ولد بيمشي مع ولد بيلمس ايديها ولد بيقبلها. في كم رجل يتضرر في العائلة في كم واحد هيبقى عايز منك حسنات يوم القيامة
الخال والعم والاب والاخ وابن الخال وابن العم كل دول بيتأزوا بالفعل ديت عندك استعداد عندك حسنات تكفي هؤلاء جميعا ما عملتش مرة واحدة مرات ومرات. وكل مرة لها حساب
معزتناش مرة سنين شهور عندك استعداد تواجه كل هؤلاء يوم القيامة؟ عندك ما يكفي من الحسنات لتعطي هؤلاء جميعا؟ انه ربي احسن مسواه من المهم جدا الانسان يفتكر ايه؟ يفتكر حقوق المخلوقين. ويخشى الانسان ان تدور الدائرة عليه. فان الايه؟ الذنب لا ينسى. كما تدين
تدان كما تدين تدان. زي ما خنت الناس هييجي اللي يخونك. وهييجي اللي يغدر بك. نمرة اتنين انه رب احسن مثواي ممكن تفسر ربي على ان هي ربنا بقى. عادي انه ربي يعني الله. احسن مثواي. دي رجعت يوسف عليه السلام ليه؟ للحب تاني
ان هو متربي على ان مين اللي بيحسن الله سبحانه وتعالى. احسن اليه. اجتباني علمني. اصطفاني احسن الى اسحاق. الى يعقوب ازاي اعمل معه كده يعني؟ الحياء يمنعني ان انا عاصي
انت لو واحد زي ما قلنا بيحسن اليك تتكسف انك انت تزعله. حتى لو محتاج تزعله قوي لسبب ما فيه حاجة مهمة لازم اعملها بس هو يزعل. تقول والله ما اعملها ابدا
ازاي يعني؟ اصل يا اخي ده انا اتكسف منه ابص في وشه ازاي لو زعلته بعد كده انه ربي احسن مثواي. الحياء من الله حب الله سبحانه وتعالى. هو ده مربط الفرس في القضاء على الايه؟ في القضاء على الشهوة. انه ربي احسن والثواب. ثم انتقل يوسف عليه السلام نمرة تلاتة
انه لا يفلح الظالمون. طيب ماشي انا عملت اللي انت عايزاه شفنا الفيلم الاباحي عملنا العادة السرية. زنينا وبعدين بنطلع به كل مرة شاب يجي يقول لي انا شيخ والله العزيم باعمل العادة السرية بابقى مبسوط ساعتها. بس بابقى عايز اتف على نفسي بعديها
دي يعني الكلمة المؤدبة اللي قالها ببقى عايز اتف على نفسي بعدها ببقى قرفان من نفسي. ببقى كاره نفسي. ببقى مش طايق نفسي العادة السرية ما لك لا وزنها هيبص لنفسه ازاي
كل الشباب كده اسأل اي شاب ساعات العادة السرية بتبقى ايه؟ يقول لك مبسوط. بعديها انا مش طايق نفسي لتزداد عندي حالة الكآبة والضيق. فبتفرج تاني عارف يا شيخ انا دلوقتي بعمل عادة سرية وانا مش حاسس باي حاجة
مجرد ملل كده كويس ما بقتش حتى بستمتع بها في ناس وصلت لكده انه لا يفلح الزالمون. يكفي في كل مرة بتعمل الزنب ده. حالة القرف والندم والالم والحسرة هل دي بتجيلك بعد درس او بعد صلاة او بعد تهجد او بعد تراويح عمرها ما حصلت لان ما فيش حد بيندم على الطاعة. انما كل الندامات دائما على على
فضلا عن اللي احنا بقى اتكلمنا يعني انت لو عايز النول يوفح الظالمين عايز تفسيرها اسمع الدرس اللي فات اللي احنا قلنا خطورة الذنوب والايه؟ والمعاصي. كل الدرس اللي فات ده هو ده اجماله انه لا يفلح الزالمون. عاقبة
السيئة. مشيت مع البنت وبعدين وبعدين يعني راضي انت عن نفسك مبسوط كده مستريح حاسس دايما تأنيب ضمير حاسس بحاجة غلط هل ممكن ربنا ما يوفقكش في النهاية؟ تحس ان انت في الاخر ممكن شاب في الاخر ييجي يقول لك شيخ انا مش عايز اتجوز اللي مشيت معه. الله بعد كل ده؟ يقول لك لا مش محترم
انا عايز اتجوز واحدة محترمة حاجة غريبة جدا عارف لو اتجوزها بيبقى في نفسه شيء واحدة مشط معي السنين دي كلها غير مأمونة. مش مستريح معها. ويفضل شاكك ويتابعها وبتكلمي مين وتبصي لمين ولابسة كده ليه وما تلبسيش كده
ربنا بيبتليه بها هي نفسها عواقب سيئة فضلا بقى ان في عواقب اسوأ ممكن تكون سوء الخواتيم. كم من شاب مات وهو بيعمل عادة سرية هو بيشوف الفيلم الاباحي. وهو ماشي مع بنت وهو بيزني ما سمعتوش عن كل القصص دي
اللي مات في عربية وهو بيزني اللي مات في فندق وهو بيزني. اللي ماتت وهي بتزني. موجود موجود. كل ده على النت. خش ودور. فيديوهات عن سوء الخواتيم او الفضيحة
انه لا يفلح الزالمون. ان ربنا يسترك يسترك يسترك يسترك. لغاية ما رصيدك ينفد مع ربنا. فيفضحك تيجي الناس تخش تعرف انت بتعمل ايه. واحد يفتح موبايلك مرة يشوف كل حاجة
قدر ربنا وكل الناس عرفت كل حاجة. حد يخش عليك وانت فاكر نفسك في امان والدنيا ضلمة وما حدش حاسس بي والناس نايمين. كل البيت عرف كل حاجة ياه ده دي فضيحة الدنيا. ما بالك لما تنادى امام الخلائق يوم القيامة. بالك لو خدت كتابك بالشمال قصاد الناس كلها يوم
اي فضيحة واي عار؟ ايه هو اللي يساوي كل دوت؟ ايه هي اللذة يعني؟ او الشيء اللي انت اخذته هدية مكافأة كل ده ولا حاجة في الاخر. في الاخر هي شيء وقتي اول ما بيزول ما بفتكروش اصلا. ولا له اثر بعدي. بل كل اثاره البعدية
ايه القيمة يعني اللي انت هتطلع بها؟ ولا حاجة. في الحقيقة انت بتضحي بكل شيء من اجل الله شيء. لا شيء فضلا عن المصيبة الكبرى وهي اعراض الله عنك واللي احنا اتكلمنا عليه المرة اللي فاتت الوحشة التي تزيد بينك وبين الله
خد بالك انت كل ما مرة بتعمل معصية تبعد عن ربنا شوية. وكل مرة بتعمل طاعة بتقرب من ربنا شوية. واسجد وايه؟ واقترب. يعني كل ما اسجد بقى ايه اعكس كل ما تسجدش بتبعد كل ما تعصي بتبعد. وتلك عاد جحدوا بايات ربهم وعصوا. رسلا. مش كده؟ واتبعوا امر كل جبار
عنيد اطبع في هذه الدنيا لعنة يوم القيامة الا ان عادة كفر الضمة الا بعدا لعاد قوم يونس. كل ما بتحصل هنا بتبعد وكل ما بتبعد عن ربنا بتزداد الوحشة
اللي احنا قلنا الحالة اللي بتجدها في صدرك لما بتعصي ربنا اللي لو كل لزات الدنيا اجتمعت عندك تحت رجلك لا تزيل هزه الوحشة قد تسكنها فقط خليك مش حاسس بها. بس هي ما زالتش هي ما زالت موجودة. وبتزيد لانك انت سكنتها بمعصية تانية. فزادت
واستفحلت وكبرت. اول ما يزول المسكن تجد ان الوحشة اشد والحالة النفسية والاكتئاب والضيق اشد صديق عليك نفسك وضاقت عليهم الارض بما رحبت خلي عندك كل الدنيا هتبقى ضيقة برضو
وخليك مع ربنا ولو ما معكش اي حاجة. تبقى الدنيا جميلة وواسعة. افمن شرح الله صدره للاسلام فهو على نور من ربه فويل للقاسية قلوبهم من زكر الله. اولئك في ضلال مبين. فمن يرد الله ان يهديه
يشرح صدره للاسلام. الالتزام والتوبة. يشرح. يعني يبقى صدرك متسع كده. حاسس ان انت يعني منشرح الصدر. والله العزيم احساس مش عارف احكيه ومن يرد ان يضله يجعل صدره ضيق. حرجا كانما يصعد في السماء. كذلك يجعل
الله الرجس على الذين لا يؤمنون. وهذا صراط ربك مستقيما. قد فصلنا الايات لقوم يذكرون. لهم والسلام عند ربهم وهو وليهم بما كانوا يعملون الوحشة دي اصعب شيء دي لو سيطرت عليك ما تعرفش تحلها
تقعد تزود في المسكنات بس. لكن لا يزيل هذه الوحشة الا الله سبحانه وتعالى. ولن يزيلها الا ازا عدت اليه. ودي من العواقب من اسوأ عواقب الايه؟ ناس عواقب الايه
الاباحيات والحاجات ديت. بل هي من اسرع الامور اللي بتعمل كده. انا عارف مشكلة النظر والنساء والاباحيات والكلام دوت ان وقعته جامدة مرة واحد يعني انت ممكن تلاقي انسان صالح عادي جدا وممكن بيشرب سجاير
ممكن تلاقي انسان صالح وكويس بس يعني لكن صعب يجتمع في واحد الاباحيات مع الزنا ومع الكلام ده وتجده انسان ايه لسه محافظ على الباقي. وقعتها وحشة بتجيب بتجيب حاجات كتير. من سوء عاقبة الامر دوت فساد البصيرة. البصيرة نفسها بتروح ربنا ما وصفش ناس بالسكر الا قوم
قال لعمرك انهم لفي سكرتهم يعمهون. يعني اصلا الفواحش ديت بتؤدي الى فساد النظر الفساد البصيرة ترى الحق باطل والباطل حق والخير شر والشر خير. تسخر من الملتزمين استحسن الفواحش. تفسد عليك حتى الايه
حتى البصيرة. فضلا عن مرض القلب. فضلا عن موته. احيانا كل الاعراض اللي بقولها لك دي ما حدش بيحس بها. اللي ما بيحسش بالاعراض دي بسبب غلبة المسكن هو عايش في مسكن دائم. ده احسن احواله. او قد يكون القلب اصلا مات. وادفن في صدره من زمان. فكل اللي انت بتتكلم معه فيه دوت
هو مش حاسس به. وما لجرح بميت ايه؟ الا مؤمن. يبقى معاذ الله استعاذ بالله. انه ربي احسن مثواي. تذكر حقوق المخلوقين وتزكر محبتك لله. ايمانك بالله. حق الله. حياءك من الله
انه لا يفلح الزالمون تذكر العواقب الوخيمة للمشاهد والاباحيات والنظر والجنس والزنا بعد كده ربنا قال كزلك لنصرف عنهم السوء والفحشاء. ايه بقى الحاجة الحلوة اللي عملها يوسف عليه السلام ونفعته؟ انه من عبادنا المخلصين
وفي رواية وفي قراءة انه من عبادنا الايه؟ المخلصين. يعني انه من يعني يعني اصلا هو اصلا كويس. فدي بتديك حاجة مهمة تنفعك جدا في الموضوع دوت. خلي بينك وبين ربنا عمار
العمار ده هينفعك لما تيجي الفتنة. يعني في وقت الرخاء استكثر من الحسنات قدر ما تستطيع. صل وصم خد يا اخويا اعمل عمرة واحضر مجالس علم واحفز قرآن ونشتغل مع الاخوة دعوة. انت ما تعرفش الرصيد ده هينفعك امتى
تعرف الى ربك في الرخاء. يعرفك في الشدة. دي شدة اللي فيها دي شدة. بس ربنا عرفه فيها. عرفه فيها. لان هو عارف ربنا على طول من الشدة ما حدش يقف قدامها ابدا صعب جدا. لكن سبحان الله يطلع منها ولا اتخدش حتى. ولا بص ولا لمس ولا مسلا فكر لا ما فيش اي
حاجة خالص طالعة كده زي الشعرة من العجينة. ازاي؟ لا ده له رصيد كبير قوي بقى. ده الرصيد كبير اوي لدرجة ان هو ما اتخدش حتى على قد رصيدك هيطلعك
رد رصيدك هيطلعك. فحاول يكون عندك بين ربنا وبين ربنا رصيد كبير. واحسن رصيد زي ما قلنا التوحيد. الحب. التجرد لله الاخلاص. اعمال القلوب بقى. بص كل الشغل معنا دلوقتي اعمال قلوب. هي دي اللي شغالة معنا. الاخلاص والمحبة والتوحيد والثقة
يقين والتقوى التقوى ها هنا. انه من عبادنا المخلصين او المخلصين مواجهة الشهوة بالاعمال الصالحة دي مواجهة غير مباشرة ما حدش بيعرف اثرها الا واحد فاهم القرآن. يعني تقول لي ايه علاقة ديب دي؟ لا ما هو مهمة جدا مش احنا لسه قايلين لا زال العبد يتقرب الي بالنوافل حتى. ايه علاقة النوافل
بالبت اللي ماشية في الشارع ايه علاقة النوافل بالفيلم الاباحي؟ ايه علاقة النوافل برغبتي في ان انا دلوقتي عايز اعمل واسوي كنت سمعه الذي نسمع به بصره الذي يبصر به ستكون موفق
وفي رواية فبي يسمع وبي يبصر. فبي يسمع وبي يبصر. تخيل واحد بيسمع بتوفيق الله وباعانة الله. مازا تتوقع؟ توقع ان دوت اول ما ييجي مشهد غض بصرك. بكل بساطة تعرض عليه الفتنة. اصحابه يتكلموا في حاجة يقول لهم باقول لكم
مش عايز اتكلم مش يستحسن بقى وعايز يسمع بقى وعايز عايز يعرف بقى اخباره البت دي لوحده البت دي كده بيتلزز بموضوع بيقرف من الكلام دوت. ايه اللي خلاه كده ؟ الله! ايه اللي خلاه
اعمل معه كده النوافل. والنوافل ديت منين؟ من المحبة. بنرجع لنفس النقطة انه من عبادنا المخلصين الباب الاخير اللي ولده يوسف عليه السلام استبق الباب. اهرب. تقول لي ما هو قال معاذ الله؟ لا
مش معنى ان انا قلت معاذ الله ان انا مش هاخد بالاسباب. هو انا اقول معاذ الله وبعد كده اقعد قدام الفتنة اعوذ بالله واقعد قدام الفتنة ما تعمل حاجة
قل لي طب انا هاروح شيخ اروح المول الفلاني. يا ابني فيه بنات هناك. هاروح هناك واستغفر. ايه ده! ايه ده! ما تروحش يا ابني فروع النادي الفلاني يا ابني هناك في مشاكل في بلاوي بتاع ما انت عارف اللي هناك. بالاخر اخد اجر غض البصر يا عم الشيخ. ناخد اجر غض البصر. يا ابني مش كده يا ابني استبق
الباب يا ابني جوايز المفاهيم ممكن يفضل واقف قدامه ياخد اجر غض البصر. لأ بس مش كده وانا مش ضامني السانية الجاية يحصل فيها ايه ؟ خلاص ربنا سبتك دلوقتي اجري بقى ما حدش عارف المرة الجاية يحصل ايه
اهرب استبق الباب بتقول لك اجري ما هو انا دلوقتي الاصل ان انا قلت ان انا هقفل الايه؟ هقفل السطور هقفل الابواب اصلا لو افرضت هي اللي فتحت علي وانا اللي فتحته. هو الباب لقيته اتفتح في وشي. هعمل ايه ؟ اجري
اجري دي بقى ممكن تتفسر على كزا حاجة اجري يعني لما يجي لك مشهد على اليوتيوب اقفل البراوزر كله وقوم لو قعدت دقيقة دماغك هتخليك تايه تفتحه تاني لما تقلب في موبايلك كده والفيسبوك واحد صاحبك مش هيقول حاجة مش تمام صفحة كده جات لك آآ ممولة فيها حاجات مش مزبوطة فر
فر عديها ما تقفش ايه ده ما هزا؟ شنو هزا؟ ما هزا يا ابن اللزينة دي! لأ انت كان زمان انت كده ضعت خلاص. فر فر اجري اهرب اقفل الموبايل
اقفل النت. اعمل باقة سوشيال اصلا عشان حاجات في حاجات كتير ما ينفعش اخش عليها لو الدنيا بازت معك افصل التاب. اقفله. افصل الكمبيوتر. قم انزل انزل صل. قم اتوضأ وصل. لو العملية لقيت نفسك طول ما انت قاعد دماغك
بتودي وتجيب وعايز افتح خلاص انا عرفت السكة تعال كده على الصور الاباحية اللي عندك على الكمبيوتر او على الموبايل او او الافلام دوس على امسك الفولدر كده انتر هنصوت بعديها عادي جدا مش مهم هتعيط انا قعدت سنين اجمع فيهم يا عم الشيخ والله لو في حاجات اشتريتها بفلوس والله العظيم
مش مهم مش مهم استبق الباب اجري هتزعل بعديها شوية وبعد كده تقول والله كتر خيرك يا عم الشيخ والله لو واحد حتى بيبقى عايز يتفرج ما بيلاقيش حاجة خلاص
امسح الافلام. حط برنامج على الكمبيوتر بتاعك برنامج حجم. في برامج حجم كويسة. اللي هو لما بيجي اي حاجة مش تمام كده شمال كده بسم الله الرحمن الرحيم قافل عليه على طول. شطب البرنامج دوت فيه برامج لها باسورد. يعني هو برنامج بيخش بيشتغل بتدخل له باسورد. لما تيجي تدخل باسورد اعمل
وانتر يعني اضرب باسورد وما تاخدش بالك منها وانت. البرنامج ده مش هيتشال ابدا خلاص كده هيلزق لك طول الحياة. لازم تفرمت الكمبيوتر عشان يتشال. هتعمل ايه؟ ما انت مش كويس. انت انت لو كويس ما كانش حصل فيك كده. تجنب
الاختلاط آآ قدر المستطاع. لو انت شايف ان الدنيا برضه مش مزبوطة معك حط الكمبيوتر او اللاب توب في حتة كل البيت بيشوفك فيها دي برضو هتبقى كويسة. ما تخلهوش كده ايه مستتر وما حدش حاسس بك في اوضتك بازلة حطه في الصالون يعني عادي يعني. حطه في حتة كل البيت بيعدي عليك فيها. ده هيمنعك من حاجات
حل جميل يعني من الحاجات الجميلة ان انت تتزكر العواقب انت عارف حتى الناس اللي بتوع المتخصصين يقول لك لو انت مسكت نفسك ربع ساعة لما تيجي لك الشهوة دي خلاص هتنام ان الشهوة دي بتعلى كده وبعد كده ايه تريح خالص
اشغل نفسك كده ربع ساعة اشغل نفسك باي حاجة. انزل اطلع كلم واحد صاحبك. في حل لطيف قوي هات ورقتين ورقة اكتب فيها لمازا احب الله اقعد اكتب كل نعم ربنا عليك. اكتبها ورا بعض ورا بعض ورا بعض. واكتب صفاته الجميلة اللي انت بتحبها. اكتبها اكتب اكتب ورقة طويلة قوي. وهات ورقة تانية اكتب فيها لماذا
ينبغي ان اتوقف عن مشاهدة الاباحية. لمازا ينبغي الا افعل العادة السرية؟ واكتب الاسباب كلها عشان كزا وعشان كزا كزا. اول ما تيجي لك الرغبة دي تطلع الورقتين دول. لو خليهم
خليهم ورقتين وخليهم على الديسك توب عندك. ده لو انت بس اللي بتفتح يعني عشان ما تتفضحش. اول ما تجي لك الرغبة دي اقرا الورقة اقراها مرة واتنين وتلاتة واربعة. اقعد على الورقة دي خمس دقايق. تعيد وتزيد فيها. مش ممكن هتفتح تاني
تزكرة قوية يعني ربنا عمل معي كل ده اروح انا لا والله ما هعمل كده خالص. وكمان اصلا دي حاجة دي حاجة زفت خالص. بص انا المفروض ابطل عشان الموضوع ده ممكن يجيب معك ايه؟ يجيب معك نتيجة. تزكر حلاوة العاقبة. ما هو بص يوسف عليه السلام في الاخر قال كلمة ايه؟ خطيرة قوي. انه
من يتق ويصبر فان الله لا يضيع اجر المحسنين ان الله لا يضيع اجر عظيم. مازا كانت عاقبة يوسف؟ اجمل عاقبة في كل شيء. كل حاجة جميلة حصلت له. ان هو اتقى الله وصبر
اصبر فتنة النساء اصبر على الافلام اصبر على اصبر اصبر اصبر. كل الكلام ده هيعدي. والعاقبة رائعة. العاقبة رائعة جوازك حتى هيبقى اجمل. من جواز اللي قاعد طول عمره يتفرج ويعمل. ده بيبقى حتى بعد الجواز مش مبسوط
ان هو اتعود على مستوى معين. ومشاهد معينة وحاجات معينة مش بيلاقي ده حتى بعد الزواج بيتصدم بيفتكر ان فيه حاجة غلط هو ما فيش حاجة غلط. ايه اللي انت بتتفرج عليه ده هو اللي كان غلط
الكلام ده مش حقيقي الكلام ده تمثيل. ما فيش في الواقع المستوى دوت من الايه؟ من الاثارة فيعيش حياته مش سعيد لزلك بعض المتزوجين بيتفرج على الافلام الاباحية فحتى الزواج اللي كان بيفتكر ان هو حل ما طلعش حل ولا حاجة لان هو ما تابش الى الله. لكن لو تاب وصبر كل حياته بتبقى جميلة. اسعد الناس بالزواج
هو اقلهم مشاهدة للافلام والاباحيات واقلهم مشي مع بنات وعادة سرية. والزواج ده بيطول. ممكن تقعد خمسين سنة متجوز. ما تضيعش سعادة خمسين سنة شهوة سنة او سنتين تزكر العاقبة الحسنة. لما الراجل قام من من بنت عمه اللي في قصة الغار قال فقمت عنها. وهي احب الناس الي. ماذا كانت عاقبته؟ ان زاحت
فخرته صخرة همومك صخرة احزانك صخرة المشاكل اللي عندك ستنزاح. لكن عايز تجيب الصخور اعمل بقى اللي انت عايزه ما تزعلش زي ما قدمت كده محابك على محاب الله ما تزعلش ازا نساك الله سبحانه وتعالى. ولقد راودته عن نفسه
فاستعصم فاستعصم. فخلاصة الكلام الاستعصام بالله سبحانه وتعالى. نسأل الله جل في علاه ان ينفعنا بكل ما سمعنا